*Projekts*

LATVIJAS REPUBLIKAS MINISTRU KABINETS

2019. gada Noteikumi Nr.

Rīgā (prot. Nr. . §)

**Sankciju koordinācijas padomes nolikums**

Izdoti saskaņā ar

Starptautisko un Latvijas Republikas

nacionālo sankciju likuma

16.panta otro daļu

**I. Vispārīgie jautājumi**

1. Noteikumi nosaka Sankciju koordinācijas padomes nolikumu.
2. Padome ir Ministru kabineta izveidota konsultatīva institūcija, kuras mērķis ir koordinēt institūciju, kuras ir atbildīgas par starptautisko vai nacionālo sankciju izpildi, to uzraudzību vai kontroli, (turpmāk – institūciju) darbību un veicināt vienotu pieeju normatīvo aktu piemērošanā starptautisko un Latvijas Republikas nacionālo sankciju jomā.

**II. Padomes kompetence**

1. Padome koordinē institūciju darbību un starptautisko prasību un normatīvo aktu vienveidīgu piemērošanu, izvērtējot normatīvo aktu atbilstību starptautiskajām prasībām, izstrādājot un apkopojot informatīvos materiālus, apspriežot institūciju un citu personu izstrādātās vadlīnijas un informatīvos materiālus ar mērķi veicināt to savstarpējo atbilstību.
2. Padome ir tiesīga:

4.1. uzaicināt uz padomes sēdēm ekspertus un personas ar padomdevēja tiesībām;

4.2. apstiprināt padomes sēdes darba kārtību;

4.3. izveidot darba grupas;

4.4. apkopot informāciju un veidot statistiku;

4.5. izstrādāt priekšlikumus sankciju piemērošanas jautājumos.

5. Padome par savu darbību pastāvīgi informē sabiedrību un ne retāk kā reizi gadā ar Ārlietu ministrijas starpniecību informē Ministru kabinetu.

**III. Padomes sastāvs un darba norise**

1. Padomes priekšsēdētājs ir Ārlietu ministrijas pārstāvis.
2. Padomes sastāvā ir:
	1. Ārlietu ministrijas pārstāvis;
	2. Ekonomikas ministrijas pārstāvis;
	3. Finanšu ministrijas pārstāvis;
	4. Iekšlietu ministrijas pārstāvis;
	5. Tieslietu ministrijas pārstāvis;
	6. Satiksmes ministrijas pārstāvis;
	7. Finanšu un kapitāla tirgus komisijas pārstāvis;
	8. Finanšu izlūkošanas dienesta pārstāvis;
	9. Patērētāju tiesību aizsardzības centra pārstāvis;
	10. Pilsonības un migrācijas lietu pārvaldes pārstāvis;
	11. Latvijas Zvērinātu notāru padomes pārstāvis;
	12. Latvijas Zvērinātu advokātu padomes pārstāvis;
	13. Latvijas Zvērinātu revidentu asociācijas pārstāvis;
	14. Izložu un azartspēļu uzraudzības inspekcijas pārstāvis;
	15. Nacionālās kultūras mantojuma pārvaldes pārstāvis;
	16. Latvijas Bankas pārstāvis;
	17. Valsts drošības dienesta pārstāvis;
	18. Valsts ieņēmumu dienesta pārstāvis;
	19. Tiesu administrācijas pārstāvis;
	20. Uzņēmumu reģistra pārstāvis;
	21. Patentu valdes pārstāvis;
	22. valsts akciju sabiedrības “Ceļu satiksmes drošības direkcija” pārstāvis;
	23. valsts akciju sabiedrības “Latvijas Jūras administrācija” pārstāvis;
	24. Valsts tehniskā uzraudzības aģentūras pārstāvis;
	25. Lauksaimniecības datu centra pārstāvis;
	26. valsts aģentūras “Civilās aviācijas aģentūra” pārstāvis.
3. Padomē ar padomdevēja tiesībām piedalās:
	1. Finanšu nozares asociācijas pārstāvis;
	2. Latvijas Darba devēju konfederācijas pārstāvis;
	3. Latvijas Pašvaldību savienības pārstāvis;
	4. Latvijas Tirdzniecības un rūpniecības kameras pārstāvis.
4. Padomes loceklis vienpersoniski vai saskaņā ar padomdevēja priekšlikumu ir tiesīgs ierosināt iekļaut jautājumu padomes sēdes darba kārtībā.
5. Padomes priekšsēdētājs sasauc padomes sēdi un ierosina sēdes darba kārtību.
6. Padomes priekšsēdētājs ir tiesīgs sasaukt slēgtu sēdi.
7. Padomes sēdes organizē ne retāk kā četras reizes gadā.
8. Padomes sekretariāta funkcijas veic Ārlietu ministrija.

**IV. Padomes lēmumu pieņemšana**

1. Padome ir lemttiesīga, ja tās sēdē piedalās vairāk nekā puse no padomes locekļiem.
2. Padome lēmumus pieņem ar balsu vairākumu.
3. Padomes lēmumiem ir ieteikuma raksturs.
4. Padomes loceklim vai padomdevējam ir tiesības pieprasīt ierakstīt protokolā atsevišķo viedokli par pieņemto lēmumu.

Ministru prezidents A. K. Kariņš

Ārlietu ministra vietā

Finanšu ministrs J. Reirs

Krastiņš, 67016388

andris.krastins@mfa.gov.lv